

**LA MÀGIA DEL FONS MARÍ**

Al fons marí hi ha una gran biodiversitat, tant de flora com de fauna, malgrat els perjudicis que causa la sobrepesca, el canvi climàtic, les aigües residuals, les activitats massives del turisme, la contaminació de les aigües, etc.

 El proper dissabte 18 d’octubre els Amics de La Casa Màgica han organitzat la conferència *La màgia del fons marí*. El ponent, Xavier Salvador Costa parlarà de diverses màgies que posseeixen alguns organismes marins. Entre d’altres es centrarà en el mimetisme, la iridiscència, la bioluminiscència i fins i tot la màgia de la metamorfosi, és a dir, els cicles de vida que inspiren pel·lícules.

Xavier Salvador Costa va néixer a l’any 1991 a la Costa Brava. És naturalista i biòleg especialitzat en taxonomia marina i en la fotografia en apnea. A l’any 2015 va ser subcampió d’Espanya de Fotosub apnea, a Mallorca; a l’any següent, a La Gomera, va guanyar el Campionat d’Espanya i al 2018 va quedar en segona posició, a Eivissa. Als anys 2016, 2017 i 2018, Xavier Salvador va ser campió de Catalunya absolut i al 2019 subcampió de Catalunya de fotografia submarina amb ampolles. Tot i ser un apassionat de tots els organismes marins, la seva predilecció és per als nudibranquis. És autor d’un gran nombre de primeres cites de nudibranquis en el Mediterrani i autor de dos llibres: “Guía pràctica para fotografiar peces del litoral espanyol: 230 especies del Mediterráneo, costa cantábrica, Atlántico Norte y Canarias” (2018) i “Guía pràctica para fotografiar nudibranquios del litoral espanyol: 247 especies del Mediterráneo, costa cantábrica, Atlántico Norte y Canarias” (2019).

 La conferència *La màgia del fons marí* s’iniciarà a les 7 de la tarda a la sala d’exposicions “la Caixa” de Santa Cristina d’Aro i *e*s realitzarà amb el suport de l’àrea de Cultura de l’Ajuntament de Santa Cristina d’Aro, CaixaBank, Serveis Territorials de Girona del departament de Cultura de la Generalitat de Catalunya i La Casa Màgica –col·lecció Xevi.

Glòria Jara i Albertí

Secretària i Comunicació i Premsa

Amics de “La Casa Màgica”

 (Col·lecció Xevi)

Avinguda Església, 1

17.246 Santa Cristina d’Aro

info@amicscasamagica.org

www.amicscasamagica.org